PATVIRTINTA

Plungės lopšelio-darželio „Nykštukas“

 direktoriaus 2020 m. rugpjūčio 26 d.

 įsakymu Nr. V1- 37

**IKIMOKYKLINIO IR PRIEŠMOKYKLINIO AMŽIAUS VAIKŲ UGDYMO ORGANIZAVIMO PLUNGĖS LOPŠELYJE–DARŽELYJE „NYKŠTUKAS“ EKSTREMALIOSIOS SITUACIJOS METU TVARKOS APRAŠAS**

1. **BENDROSIOS NUOSTATOS**

1. Ikimokyklinio ir priešmokyklinio amžiaus vaikų ugdymo organizavimo Plungės lopšelyje-darželyje „Nykštukas“ eksteremaliosios situacijos metu tvarkos aprašas (toliau – Aprašas) reglamentuoja Plungės lopšelio-darželio (toliau – Įstaigos) ikimokyklinio ir priešmokyklinio ugdymo ugdytinių (toliau – vaikų) priėmimą į įstaigą, ugdymo, maitinimo paslaugų organizavimą ekstremaliosios situacijos metu.

2. Aprašu vadovaujasi Plungės lopšelio-darželio „Nykštukas“ administracija (toliau – Administracija) ir tėvai (globėjai, įtėviai) (toliau – tėvai).

3. Apraše vartojamos sąvokos atitinka Lietuvos Respublikos švietimo įstatymo ir kitų teisės aktų apibrėžtas sąvokas.

**II. VAIKŲ PRIĖMIMAS IR UGDYMO ORGANIZAVIMAS**

4. Į įstaigą ekstrermaliosios situacijos metu priimami visi įstaigai priskirti vaikai.

5. Kiekvienoje grupėje leidžiamas ugdyti vaikų skaičius atsižvelgiant į jų amžių nurodytas Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ (HN 75:2016) 5 punkte.

6. Tėvai pirmą kartą ar po vasaros atostogų nelankymo atvesdami vaiką į darželį pasirašo deklaraciją (1 priedas),

7. Už vaikų išlaikymą įstaigoje mokestis skaičiuojamas remiantis Plungės rajono savivaldybės tarybos **2019 m. spalio 31 d. sprendimu Nr.T1-248 „Dėl mokesčio už vaikų išlaikymą Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ .**

8. Įstaiga užtikrina, kad:

8.1. ugdymo paslaugos būtų organizuojamos kiek įmanoma maksimaliai lauke, laikantis grupių izoliacijos principo: vaikai lankytų nuolatos tą pačią grupę, grupės veikla būtų vykdoma taip, kad būtų išvengta skirtingas grupes lankančių vaikų kontakto tiek patalpose, kuriose teikiamos ugdymo paslaugos, tiek lauke;

8.2. ikimokyklinio ugdymo mokytojai, priešmokyklinio ugdymo pedagogai ir ikimokyklinio ugdymo mokytojų padėjėjai tą pačią dieną dirbtų tik vienoje grupėje;

8.3. su vaikais neturėtų kontakto darbuotojai, į kurių pareigas neįeina tiesioginis darbas su vaikais (pvz., kiemsargis, elektrikas, santechnikas ir pan.);

8.4. riboti skirtingose grupėse dirbančių darbuotojų kontaktą, jei to padaryti neįmanoma, riboti kontakto laiką išlaikant saugų atstumą (trumpiau nei 15 min. didesniu kaip 2 m. atstumu);

8.5. vaikai būtų maitinami grupės patalpose. Maitinimas švediško stalo principu, kai maistą įsideda patys vaikai, negali būti organizuojamas;

8.6. nebūtų organizuojamos bendros veiklos kelioms vaikų grupėms. Įstaigoje esančios bendros patalpos (muzikos salė, logopedo kab. ar pan.) po kiekvienos grupės panaudojimo jos turi būti išvėdinamos ir išvalomos;

8.7. jei organizuojamos kontaktinės švietimo pagalbos specialistų konsultacijos, jos turi būti teikiamos individualiai ar vienu metu dirbama tik su tos pačios grupės vaikais. Konsultacijų metu turi būti vengiama fizinio kontakto. Po kiekvienos konsultacijos patalpos turi būti išvėdinamos ir nuvalomi dažnai liečiami paviršiai;

8.8. prie įėjimo į patalpas, kuriose vykdomas ikimokyklinis ir (ar) priešmokyklinis ugdymas, būtų pateikta informacija:

8.8.1. kad asmenys, atlydintys vaikus adaptaciniam laikotarpiui privalo dėvėti nosį ir burną dengiančias priemones (veido kaukes, respiratorius ar kitas priemones);

8.8.2. apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);

8.9. šalia įėjimų į patalpas, kuriose vykdomas ikimokyklinis ir (ar) priešmokyklinis ugdymas, būtų sudarytos galimybės rankų dezinfekcijai (gerai matomoje pakabintos rankų dezinfekcijai skirtos priemonės);

8.10. darbuotojai vykdantys vaikų priėmimą į įstaigą dėvėtų nosį ir burną dengiančias apsaugos priemones, jei lauke neišlaikomas 1 m. atstumas, viduje 2 m.

8.11. informuoti darbuotojus, kad turint ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.), į darbą nevyktų;

8.12. už savo sveikatos būklę atsakingas kiekvienas darbuotojas.

 8.13. darbuotojus, kuriems pasireiškia ūmių viršutinių kvėpavimo takų ligų ir kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), nedelsiant nušalinti nuo darbo, jiems rekomenduoti konsultuoti Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu;

8.14. jeigu įstaigos Administracija iš paties darbuotojo gavo informaciją apie jam nustatytą COVID-19 ligą (koronoviruso infekciją), apie tai informuoti Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauti su NVSC nustatant sąlytį turėjusius asmenis ir jiems taikant 14 dienų izoliaciją;

8.15. drausti dirbti darbuotojams, kuriems privaloma izoliacija, izoliacijos laikotarpiu, išskyrus darbuotojus, dirbančius nuotoliniu būdu;

 8.16. užtikrinti, kad ugdymo paslaugų teikimo vietoje būtų sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo);

 8.17. užtikrinti, kad ugdymo paslaugų teikimo patalpos būtų išvėdinamos prieš atvykstant vaikams ir ne rečiau kaip 2 kartus per dieną, o aplinkos valymas ugdymo paslaugų teikimo vietoje būtų atliekama atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu (https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf);

 8.18. darbuotojams vengti ilgesnio nei 15 min. kontakto. Susirinkimo metu neišlaikant 2 m. atstumo dėvėti kaukes.

1. **BAIGIAMOSIOS NUOSTATOS**

 9. Į įstaigą vaikai ir darbuotojai patenka pagal parengtą judėjimo žemėlapį (pridedama)

10. Už Aprašo įgyvendinimą atsako ir Aprašo įgyvendinimo priežiūrą vykdo Įstaigos direktorius.

.

Keičiantis Lietuvos Respublikos Sveikatos apsaugos ministro-valstybės lygio

ekstremaliosios situacijos valstybės operacijų vadovo nurodymams šios taisyklės gali keistis

ikimokyklinio ir priešmokyklinio amžiaus vaikų ugdymo organizavimo Plungės lopšelyje–darželyje „Nykštukas“ ekstremaliosios situacijos metu tvarkos aprašo

 priedas Nr.1

**VAIKO, EKSTREMALIOS SITUACIJOS LAIKOTARPIU LANKANČIO**

**PLUNGĖS LOPŠELĮ-DARŽELĮ „NYKŠTUKAS“,**

**DEKLARACIJA**

\_\_\_\_\_\_\_\_\_\_\_\_\_\_\_

(data)

Plungė

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, patvirtinu, kad

Vaiko vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaiko vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* per pastarąsias 14 dienų neteko bendrauti su Covid 19 paveiktų užsienio šalių, grįžusiais ar galimai užsikrėtusiais Covid-19 infekcija asmenimis;
* aš ir mano šeimos nariai nėra grįžę iš Covid 19 paveiktų užsienio šalių per pastarąsias 14 dienų;
* Vaikas yra sveikas: nekarščiuoja, nesloguoja, nekosti, neturi kitų viruso požymių.

Įsipareigoju į ikimokyklinio ugdymo įstaigą vaiką vesti tik sveiką: nekarščiuojantį nekosčiojantį, nesloguojantį, neturintį kitų viruso požymių.

Pasižadu, jog, išaiškėjus faktui, kad teko bendrauti su galimai užsikrėtusiais ar iš užsienio grįžusiais asmenimis, tuoj pat informuosiu Plungės lopšelio-darželio „Nykštukas“ grupės pedagogą ir nutrauksiu vaiko (-ų) lankymąsi institucijoje (t. y. ikimokyklinio ugdymo įstaigoje).

Suprantu, jog, išaiškėjus faktui, kad pateikiau klaidingus duomenis ir faktus, gresia administracinė arba baudžiamoji atsakomybė už karantino sąlygų pažeidimą.

Užtikrinu tėvų, globėjų pasiekiamumą bet kuriuo vaiko buvimo įstaigoje metu. Patikslintas kontaktinis teflono numeris (-iai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( parašas) (vardas, pavardė)

2 priedas

**VAIKŲ, KARANTINO LAIKOTARPIU LANKANČIŲ**

**PLUNGĖS LOPŠELĮ-DARŽELĮ „NYKŠTUKAS“,**

**DEKLARACIJŲ REGISTRACIJOS ŽURNALAS**

|  |  |  |  |
| --- | --- | --- | --- |
| Eil. Nr. | Vardas, pavardė | Pasirašymo data | Pastabos |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**ĮĖJIMO Į ĮSTAIGĄ PLANAS**

ĮĖJIM,AS

**ŽUVELIŲ GR.**

**II a.**

**DRUGELIŲ GR.**

**I a.**

**GINTARĖLIŲ GR.**

**I a.**

**ŠARKIUKŲ GR.**

**I a.**

**MEŠKUČIŲ GR.**

**I a.**

**DIREKTORĖS KAB. I a.**

**SVEIKATOS BIURO**

**I a.**

**VALGOMASIS**

**I a.**

**VIRTUVĖ**

**I a.**

**ŽIOGELIŲ GR. II a.**

**PELĖD ŽIUKŲ GR. I a.**

 VAIKAI IR TĖVAI

 DARBUOTOJAI